เบรกเชิญ หมูป่าฯ โม่แข้งบอลเยาวชน เกรงไม่เป็นธรรมกับทีมอื่น
ฟุตบอลโครงการสานฝันฟุตบอลไทยไปฟุตบอลโลก ปีที่ 3 ฤดูกาล 2018/19 ได้รับการตอบรับดี มีทีมเยาวชนรุ่นอายุต่างๆสมัครเพิ่มขึ้นจากเดิม 23 เปอร์เซ็นต์ ขณะที่คณะทำงานเบรก ทีมหมูป่า อะคาเดมี ที่ได้สิทธิ์ไวลด์การ์ดเข้าร่วมฟาดแข้งรุ่น 15 และ 19 ปี เกรงจะไม่เป็นธรรมกับอะคาเดมีแห่งอื่นๆ ที่มีอยู่ทั่วประเทศ เสนอให้วางหลักเกณฑ์ในการเชิญทีมเข้าร่วมให้ชัดเจนกว่านี้,นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา เป็นประธานการประชุมคณะกรรมการดำเนินโครงการสานฝันฟุตบอลไทยไปฟุตบอลโลก ที่กระทรวงการท่องเที่ยวและกีฬา เมื่อวันที่ 28 ก.ย. ที่ประชุมมีการรับทราบการดำเนินการ จัดการแข่งขันใน 2 ปีที่ผ่านมา ซึ่งมีความก้าวหน้ามากขึ้น มีทีมเข้าร่วมในปีที่ 3 ฤดูกาล 2018/19 เพิ่มขึ้นจากเดิม 23 เปอร์เซ็นต์ นอกจากนี้ ผลงานที่ผ่านมายังทำให้มีผู้เล่นติดทีมชาติไทย รุ่นอายุไม่เกิน 16 ปี 37 คน และมีนักเตะได้เซ็นสัญญาเป็นนักเตะอาชีพ 307 คน จากนั้นที่ประชุมได้มีการเสนอแนวคิดจัดการแข่งขันฟุตบอลเยาวชนนานาชาติ รุ่น 17 ปี โดยจะมีการเชิญทีมจากทั่วโลก แบ่งออกเป็นทวีปยุโรป 4 ทีม, ทวีปเอเชีย 4 ทีม, ชาติจากอาหรับ 4 ทีม และรวมกับอันดับ 1-4 ของลีกเยาวชนไทย เป็น 16 ทีมด้วยกัน ซึ่งที่ประชุมเห็นชอบ และมอบหมายให้ฝ่ายจัดการแข่งขันไปวางแผนดำเนินการ,ที่ประชุมแจ้งว่า สำหรับการแข่งขันรุ่นยู-15 และยู-19 ได้มีการให้สิทธิ์ไวลด์การ์ดทีมหมูป่า อะคาเดมีได้เข้าร่วมแข่งขันในรอบคัดเลือกภาคเหนือ แต่ที่ประชุมไม่เห็นด้วยที่จะมีการเชิญทีมใดทีมหนึ่งแบบเฉพาะเจาะจง เนื่องจากในไทยยังมีอีกหลายทีมที่เป็นระบบอะคาเดมี ที่อาจจะส่งผลกระทบได้ ซึ่งเรื่องนี้ พ.ท.รุจ แสงอุดม รองผู้ว่าการการกีฬาแห่งประเทศไทย (กกท.) ฝ่ายกีฬาอาชีพและสิทธิประโยชน์ ในฐานะฝ่ายเลขานุการ ได้เสนอให้วางหลักเกณฑ์ในการเชิญทีมระดับอะคาเดมี เข้ามาร่วมแข่งขันรุ่นอายุละ 1-2 ทีม โดย กกท.จะร่วมกับกระทรวงการพัฒนาสังคมและความมั่นคงของมนุษย์ และกระทรวงศึกษาธิการ ในการคัดเลือกทีมที่จะเข้าร่วมแข่งขันให้ได้มาตรฐานและมีศักยภาพที่จะเข้าร่วมแข่งขันได้,หลังการประชุม พ.ท.รุจ กล่าวว่า เรื่องหลักเกณฑ์ในการเชิญทีมระดับอะคาเดมีจะเป็นการทำให้ครบองค์ประกอบของระดับเยาวชน ที่มีทั้งทีมจากสโมสรไทยลีก, ทีมจากสมาคมกีฬาจังหวัด และทีมจากอะคาเดมี ซึ่งมีอยู่ทั่วไปในประเทศไทย ส่วนการเชิญมาอาจจะแบ่งออกเป็นเชิญเข้าแข่งขันในรอบคัดเลือก หรือเข้ารอบในระบบลีก ซึ่งจะมีการพิจารณากันอีกครั้งต่อไป.
ฟุตบอลโครงการสานฝันฟุตบอลไทยไปฟุตบอลโลก ปีที่ 3 ฤดูกาล 2018/19 ได้รับการตอบรับดี ขณะที่คณะทำงานเบรก ทีมหมูป่า อะคาเดมี ที่ได้สิทธิ์ไวลด์การ์ด เกรงจะไม่เป็นธรรมกับอะคาเดมีแห่งอื่นๆ
โครงการสานฝันฟุตบอลไทยไปฟุตบอลโลก,พงษ์ภาณุ เศวตรุนทร์,กระทรวงการท่องเที่ยวและกีฬา,หมูป่า อะคาเดมี,ฟุตบอลเยาวชน